Document ID: 32003R2150

Κανονισμός (ΕΚ) αριθ. 2150/2003 της Επιτροπής
της 9ης Δεκεμβρίου 2003
για την έκδοση αδειών για την εισαγωγή ορισμένων παρασκευασμένων ή διατηρημένων εσπεριδοειδών (κυρίως μανταρινιών κ.λπ.) την περίοδο από 9 Νοεμβρίου 2003 έως 10 Απριλίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94(1),
τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83(2),
τον κανονισμό (ΕΚ) αριθ. 1964/2003 της Επιτροπής, της 7ης Νοεμβρίου 2003, για την επιβολή προσωρινών μέτρων διασφάλισης στις εισαγωγές ορισμένων παρασκευασμένων και διατηρημένων εσπεριδοειδών (κυρίως μανταρινιών κ.λπ.), και ιδίως το άρθρο 8 παράγραφος 1,
Εκτιμώντας τα ακόλουθα:
(1) Οι ποσότητες σχετικά με τις οποίες υποβλήθηκαν αιτήσεις για τη χορήγηση άδειας εκ μέρους παραδοσιακών και νέων εισαγωγέων δυνάμει του άρθρου 5 του κανονισμού (ΕΚ) αριθ. 1964/2003 υπερβαίνουν τις διαθέσιμες ποσότητες για προϊόντα καταγωγής Λαϊκής Δημοκρατίας της Κίνας (ΛΔΚ) και όλων των τρίτων χωρών, εκτός της Λαϊκής Δημοκρατίας της Κίνας.
(2) Κρίνεται απαραίτητο σήμερα να καθοριστεί, ανά κατηγορία εισαγωγέα και ανά καταγωγή προϊόντος, η αναλογία της ποσότητας του προϊόντος που αποτελεί αντικείμενο αίτησης, η οποία μπορεί να εισαχθεί με χορήγηση αδείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις για τη χορήγηση αδειών εισαγωγής που υποβλήθηκαν δυνάμει του άρθρου 5 παράγραφος 1 του κανονισμού (ΕΚ) αριθ. 1964/2003, γίνονται δεκτές στο ποσοστό των ζητούμενων ποσοτήτων, όπως καθορίζεται στο συνημμένο παράρτημα.
Άρθρο 2
Ο παρών κανονισμός αρχίζει να ισχύει στις 11 Δεκεμβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 2003.

Labels: 3
17